CELEX: 32009D0786
Language: mt
Date: 2009-10-26 00:00:00
Title: 2009/786/KE: Deċiżjoni tal-Kummissjoni tas- 26 ta’ Ottubru 2009 li teħles lir-Renju Unit minn ċerti obbligi għall-applikazzjoni tad-Direttiva tal-Kunsill 66/402/KEE fir-rigward tal- Avena strigosa Schreb (notifikata bid-dokument numru C(2009) 8038) (Test b’relevanza għaż-ŻEE)

28.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 281/5
            
         DEĊIŻJONI TAL-KUMMISSJONI
   tas-26 ta’ Ottubru 2009
   li teħles lir-Renju Unit minn ċerti obbligi għall-applikazzjoni tad-Direttiva tal-Kunsill 66/402/KEE fir-rigward tal-Avena strigosa Schreb
   (notifikata bid-dokument numru C(2009) 8038)
   (It-test bl-Ingliż biss huwa awtentiku)
   (Test b’relevanza għaż-ŻEE)
   (2009/786/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 66/402/KEE tal-14 ta’ Ġunju 1966 dwar il-marketing taż-żerriegħa tal-ġwież (1), u b’mod partikolari l-Artikolu 23a tagħha,
   Wara li kkunsidrat it-talba magħmula mir-Renju Unit,
   Billi:
   
               (1)
            
            
               Skont id-Direttiva 66/402/KEE l-Kummissjoni tista’, suġġett għal ċerti kundizzjonijiet, teħles Stat Membru mill-obbligi għall-marketing ta’ ċerta żerriegħa taċ-ċereali kif stipulat f’dik id-Direttiva.
            
         
               (2)
            
            
               Ir-Renju Unit applika biex jinħeles mill-obbligi tiegħu fir-rigward tal-Avena strigosa Schreb.
            
         
               (3)
            
            
               Iż-żerriegħa ta’ din l-ispeċi mhix normalment prodotta mill-ġdid jew imqiegħda fis-suq fir-Renju Unit. Barra minn hekk, it-tkabbir tal-Avena strigosa Schreb. huwa ta’ importanza ekonomika minima fil-pajjiż imsemmi hawn fuq.
            
         
               (4)
            
            
               Sakemm jibqgħu fis-seħħ dawn il-kundizzjonijiet, l-Istat Membru rilevanti għandu jinħeles mill-obbligu li japplika d-dispożizzjoni tad-Direttiva 66/402/KEE għall-materjal ikkonċernat.
            
         
               (5)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għaż-Żrieragħ u l-Materjal ta’ Propagazzjoni għall-Agrikoltura, l-Ortikultura u l-Foresterija,
            
         ADOTTAT DIN ID-DEĊIŻJONI:
   Artikolu 1
   Ir-Renju Unit huwa meħlus mill-obbligu li japplika d-Direttiva 66/402/KEE, bl-eċċezzjoni tal-Artikolu 14(1), għall-ispeċi Avena strigosa Schreb.
   Artikolu 2
   Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
   
      Magħmul fi Brussell, is-26 ta’ Ottubru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU 125, 11.7.1966, p. 2309/66.